PolyAgent/wiki_georgian_en_parallel_20231101 huggingface dataset:
მალტა (პარაიბა)

მალტა (პარაიბა)
მალტა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 257 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ სოზის შემადგენლობაში.
2010 წლის მონაცემებით, მოსახლეობა 5 613 ადამიანს შეადგენდა, მოსახლეობის სიმჭიდროვე 35.93 კმ²-ზე. ფართობი 156 242 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
ვარსკვლავური ომები: კლონების ომები (ფილმი)

ვარსკვლავური ომები: კლონების ომები (ფილმი)
„ვარსკვლავური ომები: კლონების ომები“ — 2008 წლის 3D ანიმაციური კოსმოსური ოპერის ჟანრის ფილმი. მისი მოქმედება მიმდინარეობს „ვარსკვლავური ომების“ სამყაროში. ფილმი არის ამავე სახელწოდების ტელესერიალის წინარეისტორია. მასში მოთხრობილია ფილმის II და III ეპიზოდებს შორის განვითარებული მოვლენების შესახებ. ფილმის დისტრიბუტორია Warner Bros. Pictures, რომელიც ასევე ფლობს უფლებას სერიალის პირველ ხუთი სეზონზე.
ფილმის პრემიერა გაიმართა ჰოლივუდში 2008 წლის 10 აგვისტოს. ავსტრალიის კინოგაქირავებაში იგი გამოვიდა 14, ხოლო აშშ-ში, ბრიტანეთში და კანადაში – 15 აგვისტოს. მიუხედავად იმისა, რომ ფილმის კრიტიკული შეფასებები უარყოფითი იყო, მან კომერციულ წარმატებას მიაღწია და 8.5 მილიონი აშშ დოლარის ბიუჯეტით მსოფლიოში 68.3 მილიონი შეაგროვა.
რესურსები ინტერნეტში
საიტზე
სქოლიო
2008 წლის ფილმები
2008 წლის ანიმაციური ფილმები
ამერიკული ფილმები
Warner Bros.-ის ანიმაციური ფილმები
Warner Bros.-ის ფილმები
Lucasfilm-ის ანიმაციური ფილმები
დიდი ალაგიოლი

დიდი ალაგიოლი — მტკნარწყლიანი ტბა აზერბაიჯანში. მდებარეობს ყარაბაღის ვულკანურ მთიანეთზე, ზღვის დონიდან 2729,4 მ სიმაღლეზე. ზედაპირის ფართობი 5,1 კმ², საშუალო სიღრმე 4,7 მ, მაქსიმალური სიღრმე 9,4 მ. მყინვარული წარმოშობისაა. ნოემბრის დასაწყისიდან აპრილის ბოლომდე ტბა ყინულითაა დაფარული, ზოგჯერ ყინულისგან მაისის შუა რიცხვებში თავისუფლდება. ყინულის სისქე შეადგენს დაახლოებით 0,8–1,0 მ-ს. ივნის-აგვისტოში წყლის ტემპერატურა მერყეობს 14–16°С ფარგლებში. წყლის გამჭვირვალობა უდრის 0,8–1,4 მ-ს. სიახლოვეს მდებარეობს ტბა პატარა ალაგიოლი. 2020 წლის 25 ნოემბერს მთიან ყარაბაღში ცეცხლის შეწყვეტის შეთანხმების შესაბამისად, დიდი ალაგიოლის ტბა აზერბაიჯანს დაუბრუნდა.
იხილეთ აგრეთვე
აზერბაიჯანის ტბები
სქოლიო
აზერბაიჯანის ტბები
საერთაშორისო გამჭვირვალობა

საერთაშორისო გამჭვირვალობა — საერთაშორისო არასამთავრობო ორგანიზაცია, რომელიც ებრძვის კორუფციას და მსოფლიოს ქვეყნებში იკვლევს კორუფციის დონეს. საერთაშორისო გამჭვირვალობა 1993 წელს ჩამოაყალიბა მსოფლიო ბანკის ყოფილმა რეგიონალურმა დირექტორმა პიტერ აიგენმა, ბერლინში. ამ დროისთვის ორგანიზაციას გააჩნია ფილიალები მსოფლიო 70-მდე ქვეყანაში.
ორგანიზციის ძირითადი მიზნებია მოსახლეობის სამართლებლივი თვითშეგნების განვითარება, ანკორუფციული მექანიზმების ჩამოყალიბების ხელშეწყობა, რომლებიც ხელს შეუშლიან კორუფციულ გარიგებებს.
რესურსები ინტერნეტში
ქართული ოფიციალური საიტი
ოფიციალური საიტი
საერთაშორისო არასამთავრობო ორგანიზაციები
კორუფცია
ინდოეთის კარიბჭე

ინდოეთის კარიბჭე —— მონუმენტი აგებული ედვინ ლუტიენსის მიერ პირველ მსოფლიო ომსა და ავღანეთის ომებში დაღუპული ინდოელი ჯარისკაცების ხსოვნისთვის, მდებარეობს რაჯპატში, ნიუ-დელი. საძირკველი ჩაიყარა 1921 წლის 10 თებერვალს გრაფი კონოს მიერ. დაყუპულ ჯარისკაცთა სახელები ამოტვიფრულია მონუმენტის კედლებზე. მშენებლობა დასრულდა 1931 წელს. მის წინ უცნობი ჯარისკაცის საფლავზე ანთია "უკვდავი მეომარის ალი".
რესურსები ინტერნეტში
ოფიციალური საიტი
ინდოეთის კარიბჭე
ინდოეთის მონუმენტები
დელი
ნოე ჩხიკვაძე

ნოე ჩხიკვაძე
ნოე ალექსის ძე ჩხიკვაძე (დ. 18 ივლისი, 1883, დიდი ჯიხაიში — გ. 24 მაისი, 1920, თბილისი) — ქართველი პოეტი.
ბიოგრაფია
დაამთავრა ფოთის საქალაქო სასწავლებელი და შევიდა მოსკოვის შანიავსკის ინსტიტუტში, სადაც დაყო მხოლოდ ერთი წელი. სამშობლოში დაბრუნებული აქვეყნებდა წერილებს ხელოვნებაზე. ამავე დროს დაიწყო ლიტერატურული მოღვაწეობაც. ახალგაზრდობიდანვე ჩაება რევოლუციურ საქმიანობაში, დაუახლოვდა რევოლუციურ-დემოკრატიულ მწერლობას. იყო აქტიური პროპაგანდისტი, თანამშრომლობდა ჟურნალ-გაზეთებში: „ფონი“, „ერთობა“, „თეატრი და ცხოვრება“, „საქართველო“ და სხვა.
ნოე ჩხიკვაძის მსოფლმხედველობა აისახა მის ლიტერატურულ შემოქმედებაში, ლექსებში, კრიტიკულ წერილებში. განსაკუთრებული აღიარება ხვდა პოეტის ლექსს „№2“, რომელშიც გადმოცემულია იმ პერიოდის ქართული საზოგადოების ბუნება-განწყობილების მოტივები.
ქართველ მწერალთა კავშირის საბჭოს თაოსნობით 1920 წლის 30 მაისს ამადგარი მოღვაწე დაკრძალეს მწერალთა და საზოგადო მოღვაწეთა დიდუბის პანთეონში. სიტყვები წარმოსთქვეს მწერალთა კავშირის სახელით ალ. პაპავამ, გ. ქუჩიშვილმა, ლევან ნათაძემ, იოსებ იმედაშვილმა და სხვებმა.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 391, თბ., 1994
ქართველი პოეტები
დიდუბის პანთეონში დაკრძალულები
დაბადებული 1883
გარდაცვლილი 1920
ნ
სამტრედიის მუნიციპალიტეტში დაბადებულები
აპალაჩები

აპალაჩები, აპალაჩის მთები — მთათა სისტემა ჩრდილოეთ ამერიკის აღმოსავლეთით. სიგრძე 2600 კმ. უმაღლესი მწვერვალი მიჩელი (2037 მ). აპალაჩები გადაჭიმულია ჩრდილოეთ ამერიკის სამხრეთ-აღმოსავლეთიდან სამხრეთ-დასავლეთისაკენ.
რესურსები ინტერნეტში
აშშ-ის ქედები
კანადის ქედები
Rock the House

Rock the House
„Rock the House“ — ჯგუფ Gorillaz-ის სიმღერა, შეტანილი ალბომში Gorillaz. იგი 2001 წლის 22 ოქტომბერს გამოიცა. სიმღერა მოხვდა ბრიტანული ჩარტის #18 ადგილზე.
სიმღერების სია
დისკი 1
Rock the House – 3:02
The Sounder (სინგლის ვერსია) – 4:29
Faust – 3:47
Rock the House (ვიდეო) – 3:43
დისკი 2
Rock the House – 3:02
Ghost Train – 3:56
19-2000 – 3:27
19-2000 (ვიდეო) – 3:56
კასეტა
Rock the House – 3:02
The Sounder (სინგლის ვერსია) – 4:29
Ghost Train – 3:56
პრომო
Rock the House - 3:02
The Sounder (სინგლის ვერსია) - 4:29
12"
Rock the House – 4:09
The Sounder - 4:31
Faust – 3:47
Ghost Train – 3:56
სქოლიო
Gorillaz-ის სიმღერები
2000 წლის სიმღერები
2001 წლის სინგლები
ლურჯი კაპარჭინა

ლურჯი კაპარჭინა — თევზი კობრისებრთა ოჯახისა. მისი სხეულის სიგრძე 40 სმ, მასა 600 გ აღწევს. ზედა ნაწილს მოლურჯო ელფერი დაჰკრავს. გვერდები და მუცელი ვერცხლისებრ-თეთრია და ოქროს ელფერი აქვს. ბინადრობს დიდ ტბებსა და მდინარეებში. გავრცელებულია ევროპაში, ჩრდილოეთის, ბალტიის, შავი, აზოვის, კასპიის ზღვებში. იკვებება ზოოპლანქტონით.
ლიტერატურა
კობრისებრნი
Siemens AX72

Siemens AX72
The Siemens AX72 is a mobile phone introduced by Siemens in October, 2005. It weighs 79 g and its dimensions are 105,6 x 46,8 x 17,5 mm (length x width x depth). Its display a CSTN 65K colors LCD.
The phone's battery powers the phone for 5 hours talk time, or up to 220 hours if left in stand-by mode. It also supports SMS sending and receiving.
Characteristics
General:
2G Network: GSM 900 / 1800 / 1900
Announced: 2005, October
Status: Discontinued
Size:
Dimensions: 105.6 x 46.8 x 17.5 mm
Weight: 79 g
Display Type: CSTN, 65K colors
Size: 128 x 128 pixels - 5-way navigation key
Ringtones:
Type: Polyphonic (32 channels)
Customization: Download
Vibration: Yes
Memory:
Phonebook: Yes
Call records: 10 dialed, 10 received, 10 missed calls
Card slot: No - 1.5 MB free memory
Data:
GPRS: Class 8 (4+1 slots), 32 - 40 kbit/s
HSCSD: No
EDGE: No
3G: No
WLAN: No
Bluetooth: No
Infrared port: No
USB: Yes
Features:
Messaging: SMS, EMS, MMS
Browser WAP: 1.2.1
Games: Yes
Colors: Basalt Black
Camera: No
Java: MIDP 1.0
T9
Calendar
Built-in handsfree
External flash as accessory
Optional digital camera (VGA 640 x 480)
Battery:
Standard battery, Li-Ion 600 mAh
Stand-by Up: to 220 h
Talk time: Up to 5 h
References
External links
User Manuals / User Guides for AX72 from Manualsmania
AX72
საადმირალოს კუნძულები

საადმირალოს კუნძულები — კუნძულთა ჯგუფი ბისმარკის არქიპელაგში, შეიცავს 18 კუნძულს. მდებარეობს წყნარი ოკეანის სამხრეთ ნაწილში, აილენდსის რეგიონის მანუსის პროვინციაში, პაპუა-ახალი გვინეის შემადგენლობაში. საერთო ფართობი შეადგენს 2170 კმ²-ს. ყველაზე დიდი კუნძულებია — მანუსი, ლოს-ნეგროსი, ტონგი, პაკი, რამბუტიო, ლოუ. კუნძულების უმრავლესობა — დაბალი ატოლებია.
2011 წლის აღწერის მონაცემებით, კუნძულის მოსახლეობა 60 485 კაცს შეადგენდა. უდიდესი ქალაქია მანუსის პროვინციის ადმინისტრაციული ცენტრი ლორენგაუ.
გეოგრაფია
ხმელეთის საერთო ფართობი შეადგენს 2170 კმ²-ს. ჯგუფში სულ 18 კუნძულია. ზოგიერთ მათგანს აქვს ვულკანური წარმოშობა, დანარჩენებს — მარჯნული. კუნძულების ჯგუფის ყველაზე მაღალი წერტილია — მთა დრემსელი — 720 მეტრი.
კუნძულებზე ტემპერატურა წლის განმავლობაში მერყეობს უმნიშვნელოდ. დღის მაქსიმალური ტემპერატურა შეადგენს დაახლოებით 30—32 °C-ს, ღამის— 20-24 °C-ს. ნალექების საშუალო წლიური რაოდენობაა — დაახლოებით 3382 მმ. ყველაზე წვიმიანი თვეებია — ივნისი-აგვისტო.
ისტორია
ახალ გვინეასთან ერთად, ბისმარკის არქიპელაგში, სოლომონის კუნძულებსა და საადმირალოს კუნძულებში, დაახლოებით 40 000 წლის წინ გაჩნდა პირველი დასახლებები სამხრეთ-აღმოსავლეთი აზიიდან ხალხთა მიგრაციის დროს. პირველ მაცხოვრებლებს სავარაუდოდ მოჰყავდათ ტარო, ახალი გვინეის კუნძულიდან შეიყვანეს ისეთი ძუძუმწოვარი, როგორიცაა ჩანთოსანი მაჩვი. ადგილობრივი მაცხოვრებლები აგროვებდნენ და ცვლიდნენ ობსიდიანს.
დაახლოებით 3500 წლის წინ წარმოიშვა ლაპიტას კულტურა, რომელიც არეალსაც წარმოადგენდა სივრცე საადმირალოს კუნძულებიდან სამოამდე. ამ დროს გაჩნდა თიხით ძერწვის ხელოვნება, სახლები ბოძებზე, ღორები, ძაღლები და ქათმები. ვითარდებოდა სოფლის მეურნეობა და მეზღვაურობა, რამაც ხალხს შეაძლებინა გადაელახათ მნიშვნელოვანი მანძილი კუნძულებს შორის.
პირველი ევროპელი, რომელიც ეწვია კუნძულებს 1616 წელს, იყო ნიდერლანდელი მოგზაური ვილემ სხაუტენი. თანამედროვე სახელი კუნძულებს დაარქვა ინგლისელმა ფილიპ კარტერეტმა, რომელმაც ხელმეორედ აღმოაჩინა კუნძულები 1767 წელს.
1884 წლიდან 1914 წლამდე საადმირალოს კუნძულები იმყოფებოდნენ გერმანიის იმპერიის მმართველობის ქვეშ და შედიოდნენ გერმანიის ახალი გვინეის შემადგენლობაში. 1914 წლის ნოემბერში კუნძულები დაიკავა ავსტრალიის ჯარმა. პირველი მსოფლიო ომის დამთავრების შემდეგ კუნძულები გადავიდა ავსტრალიის მმართველობის ქვეშ ერთა ლიგის მანდატით.
1942 წლის 7 აპრილს კუნძულებზე გადავიდა იაპონიის ჯარი, რომლებიც იქიდან გამოდევნეს მხოლოდ 1944 წელს.
დღეისათვის საადმირალოს კუნძულები შედის პაპუა-ახალი გვინეის შემადგენლობაში.
რესურსები ინტერნეტში
საადმირალოს კუნძულები
სქოლიო
წყნარი ოკეანის კუნძულები
პაპუა-ახალი გვინეის კუნძულები
ნოაბუდი

ნოაბუდი — სოფელი აზერბაიჯანში, ლენქორანის რეგიონის ასტარის რაიონში.
რესურსები ინტერნეტში
ასტარის რაიონის სოფლები
ნუევა-ხერონა

ნუევა-ხერონა — კუნძულ ხუვენტუდის მთავარი ქალაქი. მდებარეობს კუნძულის ჩრდილოეთ ნაწილში, ზღვის დონიდან 22 მ სიმაღლეზე, მდინარე ლას-კასასის მარცხენა სანაპიროზე. დაარსდა 1830 წელს კუბელი გუბერნატორის ფრანსისკო დიონისიო ვივესის მიერ. თანადროულ დროში ქალაქში შემორჩენილია ამერიკული სასაფლაო.
საზღვაო პორტი. არის რაფაელ-კაბრერას საერთაშორისო აეროპორტი. მოჰყავთ ციტრუსები. მიმდინარეობს თევზის გადამუშავება, განვითარებულია კვების მრეწველობა. მიდამოებში მოიპოვება მარმარილო და კაოლინი. 2003 წლის აღწერის მონაცემებით ქალაქის მოსახლეობა შეადგენს 37 000 ადამიანს.
რესურსები ინტერნეტში
ნუევა-ხერონა — ენციკლოპედია ბრიტანიკა
Municipio de isla de Pinos
ნუევა-ხერონა
კუბის ქალაქები
1940-იანები

1940-იანები
პოლიტიკა
ეკონომიკა
კულტურა
ტლაკეპაკე

ტლაკეპაკე ან სან-პედრო-ტლაკეპაკე — ქალაქი და მუნიციპალიტეტი დასავლეთ მექსიკაში. შედის ხალისკოს შტატის შემადგენლობაში. მოსახლეობა 542 051 ადამიანი (2005).
იხილეთ აგრეთვე
მექსიკის ქალაქების სია
მექსიკის ქალაქები
ხიდირლი (მრავალმნიშვნელოვანი)

ხიდირლი (მრავალმნიშვნელოვანი)
ხიდირლი შეიძლება აღნიშნავდეს:
ხიდირლი — სოფელი აზერბაიჯანში, აღდამის რაიონში.
ხიდირლი — სოფელი აზერბაიჯანში, გუბადლის რაიონში.
ხიდირლი — სოფელი აზერბაიჯანში, სალიანის რაიონში.
ისმაილბეილი (აღდამის რაიონი)

ისმაილბეილი (აღდამის რაიონი)
ისმაილბეილი — სოფელი აზერბაიჯანში, აღდამის რაიონში.
2020 წლის 20 ნოემბერს მოსკოვში ხელმოწერილი სამხრივი ხელშეკრულების საფუძელზე აზერბაიჯანის სამხედრო შენაერთები აღდამის რაიონში შევიდნენ და რაიონი მთლიანად აზერბაიჯანის კონტროლს დაექვემდებარა.
რესურსები ინტერნეტში
სქოლიო
აღდამის რაიონის სოფლები
ჩერნოლესოვსკი

ჩერნოლესოვსკი — სოფელი რუსეთში, ბაშკირეთში, უფის რაიონში. მიეკუთვნება კრასნოიარის სოფსაბჭოს. რაიონულ ცენტრ უფიდან განლაგებულია 26 კილომეტრში, ხოლო უახლოეს რკინიგზის სადგურ უფიდან 26 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 1118 ადამიანი. მოსახლეობის უმრავლესობას თათრები შეადგენენ.
სქოლიო
უფის რაიონის სოფლები
გრეგორი მენკიუ

გრეგორი მენკიუ
ნიკოლას გრეგორი „გრეგ“ მენკიუ (ინგლ. Nicholas Gregory Mankiw; დ. 3 თებერვალი 1958) — ამერიკელი მაკროეკონომისტი. მასზე დიდი გავლენა მოახდინა ჯონ მეინარდ კეინზის ეკონომიკურმა იდეებმა და სამართლიანად მიიჩნევა ნიუკეინზიანელების ერთ-ერთ გამორჩეულ ფიგურად.
გრეგორი მენკიუ ეკონომიკის პროფესორია ჰარვარდის უნივერსიტეტში. ეკონომიკას სწავლობდა პრინსტონის უნვერსიტეტსა და მასაჩუსეტსის ტექნოლოგიურ ინსტიტუტში. როგორც პედაგოგი, იგი უძღვება სხვადასხვა კურსებს, მაკროეკონომიკის, მიკროეკონომიკის, სტატისტიკისა და ეკონომიკის პრინციპების ჩათვლით. დიდი ხნის წინ ერთი ზაფხული მან ლონგ ბიჩ აილენდზეც კი გაატარა, როგორც აფროსნობის ინსტრუქტორმა.
პროფესორი მენკიუ ნაყოფერი მწერალიცაა. მისი ნაშრომები გამოქვეყნებულია ისეთ აკადემიურ ჟურნალებში, როგორებიცაა „ემერიკენ იკონომიკ რევიუ“, „ჯორნელ ოვ პოლიტიკალ იკონომიქს“ და „კუორტერლი ჯორნელ ოვ იკონომიქს“, აგრეთვე ისეთ პოპულარულ გამოცემებში, როგორებიცაა „ნიუ-ორკ ტაიმს“, „ბოსტონ გლოუბ“ და „უოლ სტრიტ ჯურნელ“. მენკიუ მაკროეკონომიკის ყველაზე პოპულარული სახელმძღვანელოს ავტორია (უორსის გამომცემლობა). პედაგოგიურ საქმიანობას, სამეცნიერო კვლევასა და მწერლობას მენკიუ ეკონომიკური კვლევის ნაციონალური საბჭოს მონეტარული ეკონომიკის პროგრამის დირექტორისა და ბოსტონის ფედერალური სარეზერვო ბანკისა და კონგრესის საბიუჯეტო ოფისის მრჩევლის თანამდებობებს უთავსებდა. 2003-2005 წლებში იგი პრეზიდენტის ეკონომკური მრჩეველთა საბჭოს ხელმძღვანელი იყო.
პროფესორი მენკიუ ცხოვრობს უელსიში (მასაჩუსეტსი) მეუღლე დებორასთან, სამ შვითან - კეტრინთან, ნიკოლასა და პიტერთან და ტერიერ ტობინთან ერთად.
მისი მთავარი ნაშრომებია: ”Principles of Economics” (ეკონომიკის პრინციპები), ”Macroeconomics”(მაკროეკონომიკა).
რესურსები ინტერნეტში
გრეგ მენკიუს ბლოგი
გვერდი ჰარვარდის უნივერსიტეტის საიტზე
ვინ არის გრეგ მენკიუ
გრეგ მენკიუს სახელმძღვანელო „ეკონომიკის პრინციპები“
ამერიკელი ეკონომისტები
დაბადებული 1958
დაბადებული 3 თებერვალი
Pleurotomella obesa

Pleurotomella obesa is a species of sea snail, a marine gastropod mollusk in the family Raphitomidae.
Description
The length of the shell attains 10.5 mm, its diameter 6 mm.
Distribution
This species occurs in the Eastern Atlantic Ocean.
References
Gofas, S.; Le Renard, J.; Bouchet, P. (2001). Mollusca. in: Costello, M.J. et al. (eds), European Register of Marine Species: a check-list of the marine species in Europe and a bibliography of guides to their identification. Patrimoines Naturels. 50: 180-213.
External links
obesa
Gastropods described in 1980
ოპერის მოჩვენება (მრავალმნიშვნელოვანი)

ოპერის მოჩვენება (მრავალმნიშვნელოვანი)
დასახელება ოპერის მოჩვენება შეიძლება აღნიშნავდეს:
ოპერის მოჩვენება - გასტონ ლერუს რომანი
ოპერის მოჩვენება - რომანის 1949 წლის ეკრანიზაცია
ოპერის მოჩვენება - რომანის 2006 წლის ეკრანიზაცია
ოპერის მოჩვენება - რომანის 2006 წლის ეკრანიზაცია
ოპერის მოჩვენება - რომანის 2006 წლის ეკრანიზაცია
ოპერის მოჩვენება - რომანის 2006 წლის ეკრანიზაცია
ოპერის მოჩვენება - რომანის 2006 წლის ეკრანიზაცია
ოპერის მოჩვენება - რომანის 2006 წლის ეკრანიზაცია
წყლის თხები (გვარი)

წყლის თხები (გვარი)
წყლის თხები — წყვილჩლიქოსანი ძუძუმწოვრების გვარი ძროხისებრთა ოჯახისა. ახლოს დგანან რედუნკებთან. მოიცავს ექვს სახეობას:
გვარი წყლის თხები
უპემბას ლიჩი Kobus anselli
წყლის თხა Kobus ellipsiprymnus
კობი (Kobus kob)
ლიჩი Kobus leche
ნილოსის ლიჩი Kobus megaceros
პუკუ Kobus vardonii
რქები მხოლოდ მამრებს გააჩნიათ, რომლებიც შეიძლება გახდეს 50-100 სმ. ისინი უკანაა გადაღუნული. წყლის თხები ცხოვრობენ წყალსატევებთან ახლოს. ახასიათებთ სქესობრივი დიმორფიზმი
ლიტერატურა
Ronald M. Nowak: Walker's Mammals of the World. Johns Hopkins University Press, 1999 ISBN 0-8018-5789-9
სქოლიო
ძროხისებრნი
თაკა (ნავი)

თაკა (ნავი)
თაკა — ტრადიციული პატარა ნავი, ტიპიურია თურქეთის შავი ზღვის სანაპიროსთვის. ის გამოიყენება სათევზაოდ, ტვირთის გადასაზიდად ან შეზღუდული რაოდენობით მგზავრების გადასაყვანად. მიუხედავად იმისა, რომ არ გამოირჩევა სისწრაფით, ის კარგად არის ბალანსირებული და უძლებს შავი ზღვის ძლიერ ტალღებს. ნავის სიგრძე 8-იდან 12 მეტრამდე მერყეობს და 5-დან 10 ტონის სიმძიმის ტვირთების გადაზიდვა შეუძლია. თურქეთში თაკა ძირითადად ლაზი ხალხის მიერ იგება და შესაბამისად ის ხშირად ლაზურ, ან ერთიან შავი ზღვის კულტურასთან ასოცირდება. მისთვის დამახასიათებელი ნიშნებით ის პირველად მე-19 საუკუნეში გვხვდება. თავიდანვე შავიზღვისპირა მოსახლეობისთვის, თაკა ყოველდღიური ცხოვრებისთვის საჭირო და შეუცვლელ ატრიბუტს წარმოადგენდა. ის გამოიყენებოდა როგორც ეკონომიკური, ისევე სოციალური და გარე სამყაროსთან დამაკავშირებელ საშუალებად. ამ მცირე დროის მანძილზე ის თურქეთის შავი ზღვისპირეთის ერთ-ერთი მთავარი მაინდენტიფიცირებელ სიმბოლოდ იქცა. თაკა ასევე ეფექტურად გამოიყენებოდა თურქეთის დამოუკიდებლობისთვის ომის პერიოდში, უცხოეთიდან კონტრაბანდული იარაღების გადმოსაზიდად. უფრო ადრე კი თაკა რუსეთის იმპერიიდან გამოდევნილ მუჰაჯირებს, და შემდგომ საბჭოთა კავშირიდან ლტოლვილ მგზავრებს ემსახურებოდა.
ლიტერატურა
"Encyclopedic Dictionary of Black Sea" ("Karadeniz: Ansiklopedik Sözlük", 2005) by Özhan Öztürk
Web site about the culture/history/life and a travel guide for the Black Sea region of Turkey
Web portal of Turkish shipmodelling aficionados
სტატიების ესკიზები თურქეთის შესახებ
ნავები
ნაგანო (მრავალმნიშვნელოვანი)

ნაგანო (მრავალმნიშვნელოვანი)
ნაგანო შეიძლება აღნიშნავდეს:
ნაგანო — ქალაქი იაპონიაში
ნაგანო — პრეფექტურა იაპონიაში
შხივანა

შხივანა — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ველევის თემი), მდებარეობს რაჭის ქედის ჩრდილოეთ კალთაზე. მდინარე ველეულის (რიონის აუზი) ზემოთში. ზღვის დონიდან 1240 მეტრი, ამბროლაურიდან 18 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.
ლიტერატურა
სქოლიო
ამბროლაურის მუნიციპალიტეტის სოფლები
ყვავის საყდარი (ვაჩნაძიანი)

ყვავის საყდარი (ვაჩნაძიანი)
ვაჩნაძიანის ყვავის საყდარი — არქიტექტურული ძეგლი გურჯაანის მუნიციპალიტეტის სოფელ ვაჩნაძიანის ჩრდილო-აღმოსავლეთით 1,5 კილომეტრზე ვენახებში, ულეჯიანად წოდებულ ადგილზე. განეკუთვნება გარდამავალ ხანას.
აღწერილობა
სამ ეკლესიანი ბაზილიკაა. ნაგებია სხვადსხვა ზომის რიყის ქვითა და კირის ხსნარით. წყობა ირეგულარულია. გარეთა კედლების წყობაში გაცილებით მოზდილი ქვებია გამოყენებული, რომელთა შორის დარჩენილი არეები ამოვსებულია წვრილი ქვითა და დუღაბით. კედლები შიგნით და გარედან შებათქაშებულია. ძეგლი ძლიერაა დაზიანებული: მთავარ ეკლესიის კამარა. კონქი და კედლების ზედა ნაწილები ჩამონგრეულია; მონგრეულია გარეთა კუთხეები. განგრეულია აფსიდის შუა ნაწილი. ინტერიერი დაახლოებით 1,5 მეტრი სიმაღლეზე ქვითა და მიწითაა ამოვსებული. სამხრეთ ეკლესიიდან შემორჩენილია აღმოსავლეთ კედლის მცირე ნაწილი და კამარის ქუსლი მთავაი ეკლესიის სამხრეთი კედლის მთელ სიგრძეზე. ინტერიეში ჩაყრილია რკინაბეტონის ძეგლები და შიგ ეკალ-ბარდებია ამოსული. სამხრეთ ეკლესიის მსგავსად თითქმის მთლიანადაა დანგრეული დასავლეთ გარშემოსავლელიც და ისიც მიწითა და ქვებითაა ამოვსებული. შემორჩენილია მხოლოდ ჩრდილოეთ კედლის მცირე ნაწილი და კამარის ქუსლი. ჩდილოეთ ეკლესიას შემორჩენილი აქვს კედლების დიდი ნაწილი და კამარა, რომელსაც მთელ სიგრძეზე განიერი ბზარი გასდევს და ჩამონგრევის პირასაა. დასავლეთი და აღმოსავლეთ კედლები კი სანახევროდ დგას. მთავარი ეკლესიის ჩრდილოეთ ეკლესიაზე ორნახევარჯერ უფრო განიერი და გაცილებით მაღალია. აქვს ნახევარწიული თაღით დახურული ორი შესასვლელი სამხრეთ ეკლესიიდა და დასავლეთ გარშემოსავლელიდან. ერთი თაღოვანი ღიობი ჩრდილოეთ კედლის შუაშია, რომელიც ჩრდილოეთ ეკლესიაში გადის. შუა ეკლესიის დარბაზი კვადრატს მიახლოებული სწორკუთხედია. აღმოსავლეთით მას ეკვრის ოდნავ ნალისებრი აფსიდი, რომლის შუაში შემორჩენილია სარკმლის ნახევარწრიული თაღის მცირე ნაწილი. საკურთხეველი დარბაზისგან გამოყოფილია მოკლე მხრებით მათგან სამხრეთისა მთელ სიმაღლეზეა შემორჩენილი. სამხრეთ კედელში ბრტყლად გადახურული ორი მაღალი სარკმელია, რომელთაგან დასავლეთით მდებარეს გადახურვა და წირთხლების დიდი ნაწილი ჩამონგრეულია აღმოსავლეთით მდებარე სარკმლის გარეთა საპირე წყობის დიდი ნაწილიც. გვერდითი ეკლესიები უაფსიდოა და აღმოსავლეთით სწორი კედლითაა დასრულებული. ჩრდილოეთ ეკლესიის აღმოსავლეთ კედელში სარკმლის სამხრეთ წირთხლია შემორჩენილი. დანარჩენი კედლები ყრუა.
ლიტერატურა
გურჯაანის მუნიციპალიტეტის ტაძრები
ხარშილაძე

ხარშილაძე
საკუთარი სახელი ხარშილაძე შეიძლება აღნიშნავდეს ერთ-ერთ შემდეგ პიროვნებათაგანს:
დარეჯან ხარშილაძე — ქართველი მსახიობი
რამაზ ხარშილაძე — ქართველი სპორტსმენი (ძიუდო, სამბო)
ფილიპე ხარშილაძე — ქართველი მათემატიკოსი
ქრისტინე ხარშილაძე — ქართველი პედაგოგი, II მსოფლიო ომის ვეტერანი
ქართული გვარები
მონსალუპე

მონსალუპე — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 17,5 კმ². მოსახლეობა — 60 კაცი (2022 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
მონსალუპეს მუნიციპალიტეტის ოფიციალური საიტი
სქოლიო
ავილის მუნიციპალიტეტები
ჰოტეპსეხემუი

ჰოტეპსეხემუი — ძველი ეგვიპტის ადრეული სამეფოს ფარაონი მეორე დინასტიიდან. ქვეყანას მართავდა ძვ. წ. 2890 წლის შემდეგ.
სახელი ჰოტეპსეხემუი ითარგმნება მიახლოებით ასე „ორი მშვიდობისმყოფელი ძალა“, ჰოტეპ - (მშვიდობისმყოფელი). პირადი სახელი ამ ფარაონის ცნობილია, აბიდოსიის მეფეების სიიდან, როგორც ბეჯაუ, საქრიისა და ტურინის სიების მიხედვით ბაუნეჩერი. მანეთონი კი გადმოსცემს, მას ბერძნულ ვარიანტში როგორც ბოეტოსი.
ფარაონი ჰოტეპსეხემუი ითვლება ეგვიპტის ფარაონების მეორე დინასტიის ფუძემდებლად. ეს ფარაონი ხელისუფლებაში მოვიდა პირველი დინასტიის მემკვიდრე პრინცესაზე ქორწინების შედეგად, ამიტომ ისტორიკოსები ვერ ირწმუნებიან, რომ ის დაკავშირებულია თუ არა ძველთაძველი დინასტიის სამეფო ოჯახთან. ნაკლებ სავარაუდოა, რომ ფარაონი იყო თავისი წინამორბედ კაას ვაჟი. ზუსტად ჰოტეპსეხემუიმ ჩაატარა კაასის დასაფლავება, რაც ამტკიცებს წინამორბედ დინასტიის ძალადობრივ ჩამოგდებას. ჰოტეპსეხემუის სახელი იყო ნაპოვნი კაას მასტაბის ახლოს აბიდოსში. თვითონ ფარაონი დასაფლავებულია საქარაში, მისი სახელი გვხვდება სხვადასხვა არტეფაქტებში აბიდოსში, საქარში და გიზაში. მის ქვის საფლავზე სახელი ჰოტეპსეხემუი ხშირად გვხვდება, მის მემკვიდრესთან რანებთან ერთად. ცნობილია ქვის ჭურჭელი, თიხის ბეჭდები და ცილინდრები.
ჰოტეპსეხემუის მეფობის შესახებ საერთოდ არაფერი არ არის ცნობილი, მანეთონის თანახმად იმეფა 38 წელი.
რესურსები ინტერნეტში
Francesco Raffaele: Hotepsekhemwy - Hotep
ეგვიპტის მეორე დინასტიის ფარაონები
კორნ-დე-სერებუა

კორნ-დე-სერებუა — მთა პენინის ალპებში, შვეიცარიაში. მდებარეობს სოფელ ცინალის სიახლოვეს, ვალეს კანტონში. სიმაღლე 2 896 მეტრი.
რესურსები ინტერნეტში
Corne de Sorebois on Summitpost
ალპები
შვეიცარიის მთები
პაველ ჰერჩინსკი

პაველ ჰერჩინსკი — პოლონელი დიპლომატი. 2022 წლიდან არის საქართველოში ევროკავშირის ელჩი.
ჰერჩინსკიმ დაამთავრა ვარშავის ეკონომიკის სკოლა და ფლობს ეკონომიკის მაგისტრის ხარისხს. პოლონეთის გარდა ასევე სწავლობდა გერმანიაში, ესპანეთში, გერმანიასა და ჩინეთში.
სხვადასხვა დროს მუშაობდა პოლონეთის სხვადასხვა დიპლომატიურ თანამდებობაზე. მსახურობდა პოლიტიკისა და უსაფრთხოების კომიტეტში პოლონეთის ელჩის თანამდებობაზე. ჰერჩინსკი ევროკავშირის საგარეო სამსახურის ერთიანი უსაფრთხოების და თავდაცვის პოლიტიკისა და კრიზისებზე რეაგირების დირექტორატს ხელმძღვანელობდა.
2022 წლის 29-30 მარტს, ევროკავშირის საგარეო სამსახურის ერთიანი უსაფრთხოების და თავდაცვის პოლიტიკისა და კრიზისებზე რეაგირების დირექტორატის ხელმძღვანელობისას, პაველ ჰერჩინსკი და ევროკავშირის სამხედრო შემადგენლობის გენერალური დირექტორი, ვიცე–ადმირალი ერვე ბლეჟანი, საქართველოს თავდაცვის მინისტრის პირველ მოადგილესთან ლელა ჩიქოვანთან ერთად, თანათავმჯდომარეობდნენ ევროკავშირი–საქართველოს კონსულტაციებს უსაფრთხოებისა და თავდაცვის საკითხებზე.
ყოველწლიური კონსულტაციების მსვლელობისას, ასევე, უკრაინის წინააღმდეგ რუსული სამხედრო აგრესიის კონტექსტში, მხარეებმა განიხილეს რეგიონული უსაფრთხოების საკითხები და ევროკავშირსა და საქართველოს შორის თანამშრომლობის შემდგომი გაღრმავება უსაფრთხოების და თავდაცვის სფეროში, მათ შორის ჰიბრიდული საფრთხეებისა და კიბერუსაფრთხოების წინაშე არსებული გამოწვევები და დეზინფორმაციასთან ბრძოლის საკითხები. ევროკავშირის საგარეო სამსახურის წარმომადგენლები ასევე შეხვდნენ საგარეო საქმეთა მინისტრის მოადგილეს, შინაგან საქმეთა მინისტრის მოადგილეს, პარლამენტის თავდაცვისა და უშიშროების კომიტეტისა და საგარეო ურთიერთობათა კომიტეტის თავმჯდომარეებს.
ზედამხედველობდა ევროკავშირის საგარეო უსაფრთხოების პოლიტიკას, შეიარაღების კონტროლსა და განიარაღების სფეროებს, ჩართული იყო კონტრტერორიზმისა და ექსტრემიზმის წინააღმდეგ ბრძოლაში, ისეთი საკითხების მოგვარებაში როგორებიცაა კიბერ, საზღვაო და კოსმოსური უსაფრთხოება.
2022 წლის 8 ივნისს საგარეო საქმეთა და უსაფრთხოების პოლიტიკის საკითხებში ევროკავშირის უმაღლესმა წარმომადგენელმა, ჯოზეფ ბორელმა საქართველოში ევროკავშირის ელჩად წარადგინა.
გარდა მშობლიური პოლონური ენისა საუბრობს ინგლისურ, ესპანურ, გერმანულ, ფრანგულ და რუსულ ენებზე.
რესურსები ინტერნეტში
The Future of EU and NATO Defence Cooperation
იხილეთ აგრეთვე
კარლ ჰარცელი
სქოლიო
პოლონელი დიპლომატები
ევროკავშირის ელჩები საქართველოში